section_heading: Biološke karakteristike
paragraph_text: Peraja na Mudkipovoj glavi izrazito je osjetljiv radar. Koristeći ovu peraju kako bi osjetio kretanje zraka i vode, Mudkip može odrediti što se nalazi u njegovoj blizini bez korištenja očiju. Kada je u vodi, Mudkip diše kroz narančaste škrge smještene na njegovim obrazima. Izvan vode, može podizati nekoliko puta veće stijene od sebe, upirući svoje četiri noge u zemlju. Spava zakopan u mulju na rubu močvare ili jezera. U vodi, njegova ga velika repna peraja pokreće prema naprijed s visokim ubrzanjem. Ako se u borbi suoči s teškim izgledima, Mudkip će iznenada postati dovoljno snažan da raznese čitave kamene blokove nekoliko puta veće od njega samoga.